Георги Хумн е син на учения и политик Никифор Хумн и по-малък брат на военачалника Йоан Хумн. Според Родолф Гийон той може да бъде идентифициран с иначе неизвестния велик стратопедарх Хумн, засвидетелстван в 1328 година. В последните етапи на Гражданската война във Византия (1321 – 1328) Хумн е управител на Солун и неуспешно защитава града срещу силите на Андроник III Палеолог. Хумн се появява отново в края на управлението на Андроник III от 1337 година нататък с титлата доместик на императорската трапеза. Очевидно Хумн е влиятелна личност, защото неназованият му син има семейни връзки с Андроник III, а самият Георги Хумн е засвидетелствано, че е говорил пръв на императорските съвети, дори и преди близкия приятел и сподвижник на Андроник III, великия доместик Йоан Кантакузин. В 1339 година той е засвидетелстван като кефалитикевон на един от районите на столицата Константинопол.